Olinda - Wikipedia

# Olinda

### From Wikipedia

Olinda is ene Stadt in'n brasiliaanschen Bundsstaat Pernambuco un liggt wat noorden vun Recife. Se hett 367.902 Inwahners op en Flach vun 40,83 Quadratkilometers.

## [Ännern] Historie

Duarte Coelho Pereira grünn den Oort 1535 un Olinda hett al an'n 12. März 1537 Stadtrecht as en Vila kregen. Se weer denn ok de Hööftstadt vun dat Kapitanat Pernambuco. De Nedderlänners hebbt 1629 de Region innahmen un dorbi güng de hele Stadt toschannen. 1654 trocken de Nedderlänners wedder af, nadem se in de Twete Slacht vun Guararapes gegen de Portugesen verloren harrn. In dat Johr kreeg Olinda ok dat vulle Stadtrecht. 1837 wörr de Seet vun dat Kapitanat na Recife verleggt.

## [Ännern] Bowarken un Kultur

Mit ehr barocke Architektur un Ooltstadt steiht Olinda siet 1982 op de List vun't Weltkulturarv vun de UNESCO. Bekannt is de Stadt ok för sien Karneval.

Bedüden Karken sünd to'n Bispeel São Bento (boot 1746 bet 1763), Nossa Senhora das Neves (1715-1755) un São João (üm 1660). Olinda is ok de Seet vun dat Arzbisdom Olinda un Recife. In'n Doom vun Olinda liggt dat Graff vun Hélder Câmara, de vun 1964 bet 1985 Arzbischop vun dat Bisdom weer.

An Museen hett de Stadt dat Regionalmuseum, dat Landsmuseum un en Suckermuseum.

## [Ännern] Weertschop

In den Oort gifft dat Sucker- un Zigarrenindustrie. Olinda hett ok en Haven un is en Tourismusoort mit vele Stränn.

## [Ännern] Weblenken

- Olinda, Stadt vun de Kloosters (hoochdüütsch)
- Websteed vun de Stadt Olinda (portugeesch)

Koordinaat: 08° 01′ 42″ S, 034° 51′ 42″ W

Vun „http://nds.wikipedia.org../../../o/l/i/Olinda.html“

Sietenkategorien: Oort | Brasilien

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English
- Esperanto
- Español
- Suomi
- Français
- Galego
- עברית
- Hrvatski
- Italiano
- ქართული
- Nederlands
- ‪Norsk (bokmål)‬
- Polski
- Português
- Română
- Српски / Srpski
- Svenska